Ktorá je najlepšia tlačiareň na fotky?
Ak chcete tlačiť fotografie, rozhodne si kúpte atramentovú tlačiareň. Po akom výrobcovi a konkrétnom modeli siahnete, je už na vašej voľbe a vašich preferenciách, no tlačiarne s atramentovou technológiou vo všeobecnosti ponúkajú najdokonalejšiu tlač fotografií. Dôvodom je samotná technológia atramentových tlačiarní, ktorá umožňuje vytváranie jemnejších odtieňov než je v prípade laserových tlačiarní. Atrament je zároveň schopný lepšie sa miešať s inými farbami, čo v praxi znamená, že fotografie budú sýtejšie aj vizuálne príťažlivejšie. Ako sme naznačili vyššie v článku, kvalitu výsledných fotografií podporíte ešte viac, ak si vyberiete vhodný fotopapier. V tejto kombinácii bude výsledok dokonalý a rozdiel medzi fotkou z vašej tlačiarne a fotolabu voľným okom nespoznáte.
WPS je skratkou anglického označenia Wi-Fi Protected Setup. Vďaka tomuto tlačidlu sa tlačiareň pripojí k bezdrôtovej sieti, pričom využije na to spomínaný protokol WPS (nastavenie zabezpečenia Wi-Fi siete). Pred použitím tohto protokolu si skontrolujte prístupový bod (bezdrôtový smerovač), či je certifikovaný alebo kompatibilný s WPS. Ďalej postupujte podľa pokynov výrobcu, ktoré sú uvedené v manuáli vašej tlačiarne.